Nov 22,2018
29 వేల కోట్ల పరోక్ష పన్నుల ఎగవేత
న్యూఢిల్లీ: ప్రస్తుత ఆర్థిక సంవత్సరంలో ఏప్రిల్‌ నుంచి అక్టోబర్‌ మధ్యకాలంలో సుమారు రూ. 29వేల కోట్ల విలువైన పరోక్ష పన్నులు ఎగవేసినట్టు కేంద్ర ఆర్థిక మంత్రిత్వ శాఖ గుర్తించింది. 1,835 కేసుల్లో ఈ మేరకు ఎగవేసినట్టు సంబంధిత అధికారి ఒకరు బుధవారం తెలిపారు. పరోక్ష పన్నుల ఎగవేతను గుర్తించే ఏజెన్సీ.. డైరెక్టరేట్‌ జనరల్‌ ఆఫ్‌ జీఎస్టీ ఇంటెలిజెన్స్‌(డీజీజీఐ) గణాంకాల ప్రకారం.. గుర్తించిన మొత్తం ఎగవేతల్లో జీఎస్టీ ఎగవేతలు 4.5వేల కోట్లుగా ఉన్నాయి. కాగా, అధికంగా సేవా పన్నును 22.9వేల కోట్లు ఎగవేసినట్టు ఏజెన్సీ వెల్లడించింది. సెంట్రల్‌ ఎక్సైజ్‌ డ్యూటీ రూ. 1,553 కోట్లు ఎగవేసినట్టు తెలిపింది. సెంట్రల్‌ బోర్డ్‌ ఆఫ్‌ ఇండైరెక్ట్‌ ట్యాక్సెస్‌ అండ్‌ కస్టమ్స్‌ క్షేత్రస్థాయి అధికారులు గుర్తించిన మొత్తాన్ని కలిపితే ఈ ఎగవేత మరింత పెరిగే అవకాశముందని తెలిపారు.
మీ స్నేహితులకు రికమెండ్ చెయ్యండి